62021CJ0625_INF
Sentenza tal-Qorti tal-Ġustizzja (Id-Disa’ Awla) tat-8 ta’ Diċembru 2022 –GUPFINGER Einrichtungsstudio
(Kawża C‑625/21) (
1
)
“Rinviju għal deċiżjoni preliminari – Direttiva 93/13/KEE – Klawżoli inġusti fil-kuntratti konklużi mal-konsumaturi – Denunzja illeġittima ta’ kuntratt mill-konsumatur – Klawżola li tiddetermina d-dritt tal-kummerċjant għal kumpens għal dannu ddikjarata inġusta – Applikazzjoni tad-dritt supplimentari intern”
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Konstatazzjoni tan-natura inġusta ta’ klawżola – Portata – Ġurisprudenza nazzjonali li tippermetti lill-qorti nazzjonali li tissostitwixxi klawżola inġusta b’dispożizzjoni tad-dritt supplimentari intern – Kuntratt li jibqa’ fis-seħħ wara t-tneħħija tal-klawżola inġusta – Klawżola indiviżibbli li tikkonsisti f’żewġ partijiet – L-ewwel parti li tista’ tikkostitwixxi klawżola inġusta fiha nnifisha – It-tieni parti li tadotta dispożizzjoni tad-dritt supplimentari intern – Talba għal kumpens imressqa mill-kummerċjant esklussivament abbażi tad-dispożizzjoni msemmija – Inammissibbiltà – Annullament tal-klawżola li għandu bħala konsegwenza li jeħles lill-konsumatur minn kull obbligu ta’ kumpens – Assenza ta’ effett
(Direttiva tal-Kunsill 93/13, Artikoli 6(1) u 7(1))
(ara l-punti 28 sa 31, 34 sa 42, u d-dispożittiv)
Dispożittiv
L-Artikolu 6(1) u l-Artikolu 7(1) tad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur,
għandhom jiġu interpretati fis-sens li:
meta klawżola ta’ kumpens f’kuntratt ta’ bejgħ tkun ġiet iddikjarata inġusta u, konsegwentement, nulla, iżda fejn madankollu l-imsemmi kuntratt jista’ jissussisti mingħajr din il-klawżola, dawn jipprekludu li l-bejjiegħ kummerċjant li impona l-klawżola msemmija jkun jista’ jitlob, fil-kuntest ta’ rikors għad-danni bbażat esklussivament fuq dispożizzjoni supplimentari tad-dritt nazzjonali dwar l-obbligi, il-kumpens għad-dannu li ġarrab kif previst minn din id-dispożizzjoni, li kienet tkun applikabbli fl-assenza tal-klawżola msemmija.
(
1
)	ĠU C 37, 24.1.2022.